Påsejlingen af jernbanebroen over Limfjorden kostede passagererne mere end et år med togbusser. Næste måned bliver tålmodigheden belønnet, der kan DSB's passagerer nemlig køre gratis.

I Nordjylland bliver de tålmodige togpassagerer belønnet hele september måned. Der kan alle køre gratis med toget mellem Hobro og og Frederikshavn. September måned er valgt, fordi det er efter skolernes sommerferie, så der er flere, der får glæde af tilbuddet. Kunderne skal dog huske at ændre eller afbestille deres månedskort. Så de ikke ikke bliver trukket, når de kan køre gratis. Tilbuddet virker kun hos DSB, så hvis man kører med bus, skal man stadig huske at købe billet der. - DSB og nordjyderne har været hårdt ramt af påsejlingen og de mange måneder, som reparationen af broen er trukket ud. Vi ser frem til at kunne byde kunderne tilbage i togene og kvitterer med en gratis måneds togkørsel, siger kommerciel direktør Susanne Mørch Koch.